**PRIPREMA NASTAVNE JEDINICE**

**Nastavni predmet: Hrvatski jezik, Zdenka Blaslov, prof. savjetnik**

**Predmetno područje/područja**: ***Susret s Albatrosijancima*** – prihvaćanje drukčijeg (izražavanje, dramska pedagogija, usmeno; 3. razred- 2 sata)

**Ishodi učenja**:

* uočavanje mehanizama kojima se služimo tijekom procijene i zaključivanja
* razvijanje svijesti o neophodnosti informiranja prije zaključivanja o određenim pojavama
* razvijanje interkulturnih potreba i navika, želje za upoznavanjem drukčijeg od svoga
* razvijanje percepcije sposobnosti (razvijanje umijeća pozornog slušanja i gledanja)

**Literatura za učenike**:

**Literatura na nastavnike**: tekst ***Kultura stanovnika otoka Albatros***

|  |  |  |
| --- | --- | --- |
| **Faze nastavnoga sata/sati, trajanje i nastavni sadržaji**   1. **EVOKACIJA (uvod)**  * na početku sata reći ću učenicima kao ćemo se *igrati* putovanja u nepoznato * na ploči ću napisati ***Kultura stanovnika otoka Albatros-Susret s Albatrosijancima*** * svoju ću svakodnevnu ulogu zamijeniti ulogom *turističkog vodiča* (imat će na sebi ili sa sobom neki predmet karakterističan za turističke vodiče npr. kišobran * zatim će pozvati učenike neka se *ukrcaju na brod* (stolice će biti poredane u obliku barke) * pustit ću laganu egzotičnu glazbu, zamoliti učenike neka zatvore oči i prepuste se mom vođenju kroz nepoznate krajeve * zatim ću im reći neka otvore oči jer smo stigli na određenu destinaciju gdje ih dočekuju domaćini, predstavnici *Albatros kulture* * u učionicu ulaze Albatrosijanci (učenik i učenica, obučeni u bijele tunike te započinje ritual u koji se uključuju svi prisutni.  1. **RAZUMIJEVANJE ZNAČENJA (razrada**)   Opis dramskog prikaza (igrokaz)   * U učionicu ulazi dvoje učenika obučeni u bijele plahte, prvo muškaraca pa za njim žena. Žena cijelo vrijeme ide nekoliko koraka iza muškarca. Muškarac na nogama ima sandale, a žena je bosa. Hodaju oko turista (učenika), dogovaraju se coktanjem i pogledima. Svakome tko je prekrižio noge ili ih na bilo koji način podigao od poda, spuštaju na pod. Albatrosijanci ne govore, oni klikću, romore i cokću.   Muškarac sjeda na stolicu, a žena klekne pored njega. S vremena na vrijeme muškarac gura ženinu glavu prema podu, dok se ona klanja.  Muškarac jede kikiriki i s vremena na vrijeme daje po neko zrno ženi. Turistima kikirikije (hranu) nudi Albatros – žena iz malene zemljane posudice: kada daje hranu muškarcima ona klekne na zemlju, a ženama daje u hodu.  Sve se odvija u tišini, bez žurbe, polako, mirno, dostojanstveno i nježno s namjerom podizanja tenzije, napetosti među turistima (učenicima). Na kraju Albatrosijanci izaberu osobu s najvećim stopalama i odvedu je sa sobom.   * Nakon odigranog igrokaza razgovarat ću s učenicima (ali i dalje u ulozi turističkog vodiča) o onome što se upravo pred njima dogodilo. * Neka od pitanja:  1. Kako ste se osjećali dok su domaćini bili tu s vama? 2. Što vam se svidjelo u njihovom ponašanju? 3. Što vam se nije svidjelo u njihovom ponašanju. 4. Jeste li stekli neki dojam o njihovim običajima i kulturi? 5. Što mislite o muškarčevom ponašanju prema ženi? 6. Što ste uočili kod tog ponašanja? 7. Ima li u tom ponašanju nečega što bi vas podsjetilo na običaje i kulturu u kojoj vi živite? 8. Na osnovu kojih karakteristika donosite svoje zaključke? 9. ...  * Nakon što učenici iskažu svoje dojmove i potkrijepe svoje odgovore, uradit ću preokret. Prethodno ću se dogovoriti sa svojim pomoćnikom u kom trenutku da me izvijesti o prispijeću određene pošiljke. Pomoćnik će mi donijeti kovertu, pismo koje je greškom nekog djelatnika pošte poslano na krivu adresu te ga nismo mogli pročitati prije negoli smo došli na otok Albatros. Izvadit ću papir iz koverte i pročitati tekst koji se odnosi na opis kulture na otoku Albatros.   **Tekst: *Kultura stanovnika otoka Albatros***  ***Ljudi na otoku Albatrosu su vrlo mirolјubivi. Kad su zadovolјni, mirno i tiho zuje i cokću. Kad su lјuti ili bijesni, što se događa vrlo rijetko, ispuštaju piskutave glasove i mrmolje.***  ***Vrhovno božanstvo Albatrosa je Boginja Zemlјe. Nјu štuju i obožavaju. Zbog toga stanovnici Albatrosa traže što veći kontakt sa zemlјom. Imati velika stopala je posebna sreća i privilegija, jer to omogućuje uspostavlјanje bolјe veze sa zemlјom i njenim pozitivnim zračenjima. Sve što ima veze sa zemlјom je za stanovnike Albatrosa visoko rangirano na vrijednosnoj ljestvici. Glede toga je, kikiriki koji raste u zemlјi, u njihovoj kulturi omilјeno i kultno ritualno jelo.***  ***Stanovnici otoka ukazuju posebnu čast svojim gostima time što paze da njihova stopala i tijela imaju što više kontakta sa zemlјom, kako bi primili što više njene energije. Tako je, na primjer, važno da, dok sjedimo, oba stopala budu na zemlјi..***  ***Žene na Albatrosu su privilegirana bića i uživaju veliko štovanje, pošto one, kao i Majka Zemlјa, rađaju, donose nov život. Zato, kako bi ih zaštitili od mogućih napada ili opasnosti, muškarci uvijek moraju ići par koraka ispred njih. Vodeći računa o njihovoj sigurnosti i zdravlјu, muškarci imaju obavezu uvijek prvi provati jelo, prije negoli ga daju ženi.***  ***Žene su bliže Boginji Zemlјi i zbog toga imaju pravo sjediti ili klečati na zemlјi, dok muškarcima to nije dozvolјeno, pa zato moraju sjediti na stolici. Ako želi da pročisti duh muškarca energijom Majke Zemlјe Albatrosijanka klekne kada mu daje hranu, kako bi u tom trenutku što većom površinom bila u kontaktu sa zemlјom.***  ***Muškarcu je jedino putem rituala dopušteno da uspostavi bliskiji kontakt sa Boginjom Zemlјom, a žene su time blagoslovljene same po sebi jer su inkarnacija Majke stvoriteljice na planeti Zemlјi. Tijekom molitvi, muškarcu je dopušteno da položi ruku ženi na vrat, dok ona, dodirujući zemlјu čelom, prima kosmičku energiju koja se iz nje širi i na onoga tko je dodiruje. Dio te energije tako prelazi i na muškarca, na čemu je on posebno zahvalan. Ovaj ritual smatra se posebnom čašću. Mimo tog rituala, muškarcima na Albatrosu nije dopušteno dodirivati žene, bez njihovog ranijeg odobrenja.***   1. **REFLEKSIJA (zaključak)**  * sada ću s učenicima razgovarati , ne više kao turistički vodič, već kao njihova profesorica * namjera mi je da kroz razgovor otkrijem uzroke uočavanja“učitanih značenja“ * pitat ću ih što sada misle o ponašanju muškarca prema ženi nakon što su dobili uvid u njihove običaje i kulturu * Zašto su i stavovi sada drukčiji? * Što su učitavali u svojim zaključcima o kulturi koju nisu poznavali? * S kog stajališta su stvarali zaključke? * Odgovorit ćemo na pitanje: Što su to stereotipi i predrasude | **Aktivnosti učenika**   * gledanje * slušanje * razgovor * zaključivanje * objašnjavanje | **Nastavni oblici, metode i metodički postupci**   * dramske tehnike * igrokaz * gluma * dijalog * izlaganje * zapažanje * analiziranje |
| **Evaluacijski listić** Datum  Pitanja   1. Što ti je na satu najviše koristilo? 2. Može li ovakav način poučavanja promijeniti tvoj odnos prema učenju? 3. Kakav je tvoj opći dojam o satu?   1 2 3 4 5  Nekoristan koristan   1. Želiš li da nastava bude što više ovako organizirana? 2. Imaš li prijedlog? |  |  |

**Plan/planovi prijenosnika** (školske ploče i/ili računalne prezentacije):

***Kultura stanovnika otoka Albatros -*** *Susret s Albatrosijancima*

**Evaluacijski listić** Datum

Pitanja

1. Što ti je na satu najviše koristilo?
2. Može li ovakav način poučavanja promijeniti tvoj odnos prema učenju?
3. Kakav je tvoj opći dojam o satu?

1 2 3 4 5

Nekoristan koristan

1. Želiš li da nastava bude što više ovako organizirana?
2. Imaš li prijedlog?